হাওৰাঘাটঃ অতিকৈ অনগ্ৰসৰ অঞ্চল হিচাপে পৰিগণিত কাৰ্বি আংলং জিলাৰ সীমান্তৱৰ্তী হোজাই জিলাৰ দেৱস্থানৰ এগৰাকী ছাত্ৰীয়ে সদ্যঘোষিত হাইস্কুল শিক্ষান্ত পৰীক্ষাত ছটা বিষয়ত লেটাৰ নম্বৰসহ ৯২ শতাংশ নম্বৰ লাভ কৰি উজ্বলি উঠিছে৷ মৌডঙা উচ্চ মাধ্যমিক বিদ্যালয়ৰ ছাত্ৰী জাহিদা ৱাহিদে অসমীয়া, ইংৰাজী, বিজ্ঞান, সমাজ বিজ্ঞান, গণিত আৰু আৰবী বিষয়ত লেটাৰ নম্বৰ লাভ কৰি ডিষ্টিংচনসহ উত্তীৰ্ণ হয়৷ জাহিদাৰ এই সাফল্যত বিদ্যালয়খনৰ লগতে সমগ্ৰ অঞ্চলতে আনন্দৰ জোৱাৰ উঠিছে৷ আনহাতে মৌডঙা উচ্চ মাধ্যমিক বিদ্যালয়ৰ ইতিহাসত এইয়া সৰ্বোচ্চ নম্বৰ৷ উল্লেখ্য যে চৰকাৰী বিদ্যালয়ৰ পুতৌজনক ফলাফলৰ বিপৰীতে জাহিদাৰ এই সফলতা নিশ্চিতভাৱে প্ৰশংসনীয়৷ আমাৰ লক্ষ্য মুক্ত আৰু স্বতন্ত্ৰ সংবাদ প্ৰতিষ্ঠান হিচাপে গঢ়ি তোলা।
৯২% নম্বৰেৰে উজ্বলিল দেৱস্থানৰ জাহিদা ৱাহিদ